মালয়েশিয়ার মানবসম্পদমন্ত্রী এম কুলাসেগেরানি এ বিষয়ে গণমাধ্যমকে বলেন, ‘শ্রমিক পুনর্নিয়োগের ক্ষেত্রে একটি কুলিং পিরিয়ড এর ব্যবস্থা করা হবে। নিয়োগ কর্তাদের ছয় মাস অপেক্ষা করতে হবে যদি তারা একই শ্রমিককে পুনরায় নিয়োগ দিতে চান। যখন নিয়োগ কর্তারা আমাদের কাছে এসে বলেছিলেন যে, তাদের শ্রমিকদের বৈধতা আরও ১০ বছর বাড়াতে চান, তখন আমরা বলেছি আমরা অবশ্যই বাড়াবো কিন্ত এজন্য ১০ হাজার রিঙ্গিত ফি দিতে হবে এবং এটাই প্রক্রিয়া। তবে এখন তারা যেসব শ্রমিককে ফেরত পাঠাতে চাচ্ছেন তাতেও আমাদের কোনও সমস্যা নেই। তারা পাঠাতে পারেন। এসব শ্রমিককে নিয়োগ কর্তারা পুনরায় নিয়োগ দিতে চাইলে আবেদনপত্রের সঙ্গে ১ হাজার ৮০০ রিঙ্গিত পরিশোধ করতে হবে।’